钦定古今图书集成/理学汇编/学行典/第046卷 > 庄子 > 《德充符》
## 钦定古今图书集成/理学汇编/学行典/第046卷 > 庄子 > 《德充符》

惠子谓《庄子》曰：“人故无情乎？”庄子曰：“然。”惠子曰：“人而
无情，何以谓之人？”庄子曰：“道与之貌，天与之形，恶得
不谓之人？”惠子曰：“既谓之人，恶得无情？”庄子曰：“是非
吾所谓情也。吾所谓无情者，言人之不以好恶内伤
其身，常因自然而不益生也。”惠子曰：“不益生，何以有
其身？”庄子曰：“道与之貌，天与之形，无以好恶内伤其
身。今子外乎子之神，劳乎子之精，倚树而吟，据槁梧
而瞑。天选子之形，子以《坚白》鸣”